यह बात क्या अकेले थरूर महसूस करते हैं? यह तो हम-आप भी महसूस करते हैं। जब महसूस करते हैं तो इसे कहने में हर्ज़ क्या है? अगर कोई ‘हिंदू-पाकिस्तान’ बनाने की कोशिशों का विरोध करता है तो वह ग़लत है या वे ग़लत हैं, जिनके हथकंडे ऐसे हालात बना रहे हैं? इसलिए थरूर की बात से अपने को अलग करने की क्या ज़रूरत है? और, वह भी उनके सामने जो हमें खुलेआम बताते हैं कि जो रामजादे नहीं हैं, वे हरामजादे हैं? कांग्रेस के हाथ को खूनी पंजा बताने वालों से क्या हम इतना भी निवेदन न करें कि भारत को उस मार्ग पर मत ठेलिए, जिस पर जा कर पाकिस्तान कहीं का नहीं रहा?